9 Δεκεμβρίου 2016

**ΔΕΛΤΙΟ ΤΥΠΟΥ**

**Ανοιχτή καινοτομία και βιομηχανική ιδιοκτησία: ευκαιρίες και προκλήσεις**

Ο ΟΒΙ διοργανώνει Σεμινάριο - workshop με θέμα «Ανοιχτή καινοτομία και βιομηχανική ιδιοκτησία: ευκαιρίες και προκλήσεις», στις 17 Δεκεμβρίου 2016 στις 11.00, στο Impact Hub (Καραϊσκάκη 28, 10554, Ψυρρή), όπου και συμμετέχει ο Οργανισμός Ανοιχτών Τεχνολογιών (ΕΕΛΛΑΚ, www.eellak.gr)

Το Σεμινάριο αυτό θα αποτελέσει το πρώτο από μια σειρά Σεμιναρίων με αντικείμενο τη Βιομηχανική Ιδιοκτησία στον 21ο αιώνα. Στο πλαίσιο της εκδήλωσης θα τεθούν και θα συζητηθούν θέματα που άπτονται της Ανοικτής Καινοτομίας από την πλευρά των δημιουργών αλλά και οι νομικές προκλήσεις της.

Το Σεμινάριο – workshop απευθύνεται σε δικηγόρους, ερευνητές, εκπροσώπους τεχνολογικών και άλλων φορέων, φοιτητές, επιχειρηματίες κ.α.

Η παρακολούθηση του Σεμιναρίου δεν έχει οικονομική επιβάρυνση.

Δείτε [εδώ](https://www.obi.gr/obi/Portals/0/ImagesAndFiles/news/2016_program_open_inovation_ImpactHub_17_12_v8.pdf) το πρόγραμμα του σεμιναρίου.

**Για τον Οργανισμό Ανοιχτών Τεχνολογιών - ΕΕΛΛΑΚ**

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 30 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου Λογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons (wiki.creativecommons.org/Greece), είναι ιδρυτικό μέλος του COMMUNIA (www.communia-association.org), είναι ο ελληνικό κόμβος για το Open Data Institute (opendatainstitute.org), και είναι μέλος του Open Budget Initiative (internationalbudget.org/what-we-do/major-ibp-initiatives/open-budget-initiative).

Επικοινωνία: Βιβή Πετσιώτη: 210 7474-271, info at ellak.gr